

PROJEKTS uz 06.05.2025.

vēlamais datums izskatīšanai domē: 07.05.2025.

sagatavotājs: Gunta Dundure

ziņotājs: Gunta Dundure

 LĒMUMS

Ādažos, Ādažu novadā

2025. gada 7. maijā **Nr.**«DOKREGNUMURS»

**Par grozījumiem 2022. gada 10. janvāra lēmumā Nr. 8 “Par projektu “Maģistrālās veloceļu infrastruktūras būvniecība prioritārajā koridorā Rīga-Carnikava””**

Ādažu novada pašvaldības dome 2022. gada 10. janvārī pieņēma lēmumu Nr. 8 “Par projektu “Maģistrālās veloceļu infrastruktūras būvniecība prioritārajā koridorā Rīga-Carnikava”” (turpmāk – Lēmums) un konceptuāli atbalstīja Eiropas Savienības Atveseļošanas un noturības mehānisma (turpmāk – ANM) plāna projektu “Maģistrālās veloceļu infrastruktūras būvniecība prioritārajā koridorā Rīga-Carnikava” (turpmāk – Projekts) ar kopējo ANM finansējumu 3 904 620 *euro* un pašvaldības finansējumu pievienotās vērtības nodokļa apmērā 819 970,20 *euro*.

2023. gada 26. aprīlī pašvaldības dome pieņēma lēmumu Nr. 153 ““Par grozījumiem 2022. gada 10. janvāra lēmumā Nr. 8 “”Par projektu “Maģistrālās veloceļu infrastruktūras būvniecība prioritārajā koridorā Rīga-Carnikava””, apstiprinot Projekta kopējo budžetu 5 007 633 *euro* apmērā un pašvaldības līdzfinansējuma nodrošinājumu līdz 1 731 073 *euro* (ar aizņēmumu Valsts kasē).

2023. gada 9. oktobrī pašvaldība noslēdza līgumu Nr.JUR2023-10/1170 ar SIA “PROJEKTS 3” par būvprojekta “Maģistrālās veloceļu infrastruktūras būvniecība prioritārajā koridorā Rīga - Carnikava” izstrādi un autoruzraudzību un 2024. gada oktobrī projektētājs iesniedza pašvaldībai būvprojektu ar būvapjomu provizoriskām izmaksām, kas pārsniedza Projekta budžetā plānotās būvdarbu izmaksas.

Lai varētu izsludināt būvdarbu iepirkumu, pašvaldība uzdeva projektētājam sagatavot prioritāri izslēdzamo būvdarbu apjomu izmaiņas un 2024. gada 28. novembrī pašvaldības dome konceptuāli atbalstīja potenciāli izslēdzamās būvapjomu sadaļas un to prioritārā secība.

2025. gada 27. februārī pašvaldība izsludināja iepirkumu “Atkārtots iepirkums – Maģistrālās veloceļu infrastruktūras būvdarbi prioritārajā koridorā – Carnikava” (ID 2025/40) un 30. aprīlī iepirkumu komisija pieņēma starplēmumu par līguma slēgšanas tiesību piešķiršanu veloceļu infrastruktūras būvniecībai prioritārajā koridorā Rīga-Carnikava par kopējo līgumcenu 5 427 784,42 *euro* bez PVN, kas būtiski pārsniedz pašvaldības budžetā plānoto. Atbilstoši prioritāri izslēdzamajiem būvapjomiem, veidojas šādas Projekta kopējās izmaksas:

|  |  |  |  |  |  |  |  |
| --- | --- | --- | --- | --- | --- | --- | --- |
| Darbuapjoms | Min. sastāvs | Ar apgaismo-jumu | Ar Mego posmu | Ar posmuCarnikava – Dārznieku iela  | Ar LDz posmu | Ar Garciema posmu | PILNS sastāvs ar labiekārto. |
| Būvdarbu summa (bez PVN) |    4836493,50  |    4930114,19  |     4976482,07  |     5106874,03  |     5143075,91  |  5359677,30  |     5427784,42  |
| Būvdarbu summa (ar PVN) | 5852157,14 | 5965438,17 | 6021543,30 | 6179317,58 | 6223121,85 | 6485209,53 | 6567619,15 |
| Projekta kopsumma | 6308759,90 | 6422040,93 | 6478146,06 | 6635920,34 | 6679724,61 | 6941812,29 | 7024221,91 |
| Pašvaldības finansējums | 2404139,90 | 2517420,93 | 2573526,06 | 2731300,34 | 2775104,61 | 3037192,29 | 3119601,91 |
| Finansējuma pieaugums pret minimālo sastāvu |  | + 113281,03 | + 169 386,16 | + 327160,44 | + 370964,71 | + 633052,39 | + 715462,01 |

Pamatojoties uz Pašvaldību likuma 4. panta pirmās daļas 2. punktu un 10. panta pirmās daļas 1.punktu, kā arī pašvaldības Projektu uzraudzības komisijas 06.05.2025. atzinumu, Ādažu novada pašvaldības dome

**NOLEMJ:**

1. Veikt šādus grozījumus Ādažu novada pašvaldības domes 2022. gada 10. janvāra lēmumā Nr. 8 “Par projektu “Maģistrālās veloceļu infrastruktūras būvniecība prioritārajā koridorā Rīga-Carnikava””:
	1. izteikt lemjošās daļas 3. punktu šādā redakcijā:

“3. Nodrošināt Projekta īstenošanai nepieciešamo pašvaldības līdzfinansējumu neattiecināmo izmaksu un pievienotās vērtības nodokļa apmaksai līdz XXX *euro* (XXX *euro*), ko paredzēt no aizņēmuma līdzekļiem Valsts kasē.

3.1. Aizņēmumam Valsts kasē paredzēt šādus aizņēmuma saistību izpildes nosacījumus:

3.1.1. aizņēmuma izņemšana 2025., 2026. un 2027. gadā;

3.1.2. aizņēmuma atmaksas termiņš ir 15 gadi;

3.1.3. aizņēmuma pamatsummas atmaksu sākt ar 2028. gada janvāri.

Garantēt aizņēmuma atmaksu, paredzot nepieciešamos finanšu līdzekļus pašvaldības budžetā turpmākajos gados.”

2. Slēgt būvdarbu līgumu ar iepirkumu komisijas apstiprināto būvkomersantu par līgumcenu XXX *euro*, bez PVN.”

3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ APN, FIN, IDR, IK

Gunta Dundure, 25435891